ai4bharat/Pralekha huggingface dataset:
وزارت دفاع
جنرل کے وی کرشنا راؤ یادگاری خطبہ اور شنکھ ناد ملک وقوم کے نام وقف کئے جانے کی تقریب
نئی دہلی 08 اکتوبر ۔سات اکتوبر 2018 کو نئی دلی کے مانک شاہ سینٹر میں جنرل کے وی کرشنا راؤ یادگاری خطبے کا اہتمام کیا گیا ۔اس خطبے کا افتتاح معبتر سفارت کار جناب جی پارتھا سارتھی آئی ایف ایس نے اپنی تقریر سے کیا ۔ انہوں نے ہندوستان کی سلامتی اور خارجہ پالیسی کو درپیش چیلنجز کا ذکرکرتے ہوئے موجودہ جغرافیائی ارضیاتی صورتحال کے تعلق سے قو می سلامتی کے مختلف امور اپنی تقریر میں صراحت کے ساتھ پیش کئے ۔ جنرل کے وی کرشنا راؤ یادگاری خطبے کا اہتمام ہر سال کیا جائے گا۔ ان خطبات میں قومی سلامتی کودرپیش چیلنجز پر اظہار خیال اور گفتگو کی جائے گی۔
چیف آف آر می اسٹاف جنرل بپن راوت نے اس موقع پر اپنا کلیدی خطبہ پیش کیا ۔ انہوں نے اپنے خطاب میں تعمیر قوم ’’شنکھ ناد‘‘ کے تئیں جنرل کے وی کرشنا راؤ کی خدمات کی ستائش کی ۔ واضح ہوکہ شنکھ ناد ایک فوجی طرز ہے ، جس میں ویر مہارسولجر کی شجاعت کا بیان کیا گیا ہے ۔ ویر مہار ملک وقو م کے نام وقف کیا گیا تھا ۔ یہ نغمہ بریگیڈیئر سوہال  نے تحریر کیا ہے اور اس کی طرز ڈاکٹر محترمہ تنوجہ نافڈے نے تخلیق کی ہے ۔
اس تقریب میں متعدد برسر ملازمت فوجی افسران اور بزرگ فوجی حضرات نے شرکت کی ۔ یہ تقریب جنرل کے وی کرشنا راؤ کے منفرد ذاتی تجربات اور طرز قیادت پر اکابر مقررین کو کلمات شتائش پیش کئے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-5198
(Visitor Counter : 34
وزارت سیاحت
سیاحت کی وزارت نے دیکھو اپنا دیش سلسلے کے تحت ’ثقافت و سیاحت – گاؤں کی معیشت کی دو جہات‘ کے موضوع پر اپنے 24ویں ویبینار کا انعقاد کیا
نئی دہلی، 27 مئی 2020 ۔ حکومت ہند کی وزارت سیاحت کے دیکھو اپنا دیش سلسلے کے تحت ’’ثقافت و سیاحت – گاؤں کی معیشت کی دو جہات‘‘ کے عنوان پر 26 مئی 2020 کو منعقدہ ویبینار میں ہندوستان کے سب سے مقبول سیاحتی مرکز ’گوا‘ کی ثقافت، تاریخ، وراثت اور آرکیٹیکچرل حسن کو پیش کیا گیا۔ اس طرح سے شرکاء کو کم معروف مقامات، تاریخ، آرکیٹیکچر، ثقافت اور وراثت سے روبرو کرایا گیاجو ابھی تک سیاحوں کی نظر سے اوجھل تھے۔
جناب سنجیو سردیسائی ، جناب آرمینیو ریبیریو  اور محترمہ سوانی شیٹی  کے ذریعے پیش کئے گئے ویبینار میں گوا کی خوش حالی سے واقف کرایا، اس کا سلسلہ صدیوں کی شاندار تاریخ اور ثقافتی لین دین اور تخلیقیت پر محیط ہے، جو مشہور سمندری ساحلوں اور نائٹ لائف سے ماوراء ہے۔
ویبینار سیشن میں کدمبا سلطنت سے لے کر وجے نگر سلطنت، عہد وسطیٰ کے دوران بہمنی سلطنت اور بیجاپور سلطنت اور گوا پر پرتگالیوں کے اس حملے جس میں بیجاپور سلطنت کو شکست کا سامنا کرنا پڑا، کی تاریخ کی جھانکی پیش کی گئی۔ مقررین نے اس بات پر اظہار خیال کیا کہ کیسے تقریباً 450 برسوں پر محیط پرتگالی حکومت کا گوا کی ثقافت، پکوان اور آرکیٹیکچر پر زبردست اثر پڑا۔
سمندری فوسلس، دفن شدہ سی شیلس اور ساحلی بیلٹ میں ٹوپوگرافی کی دیگر خصوصیات کی موجودگی سے اشارہ ملتا ہے کہ گوا سمندر سے جیولوجیکل ٹیکٹونک پلیٹ موومنٹ کی وجہ سے اٹھا۔ اس تاریخ سے صفا مسجد، کانوینٹ آف سینٹ مونیکا، آرک بشپس کیتھڈرل، بیسیلکا آف گوا، دیش پربھو پیلس، ساؤنڈیکر پیلس، جو کہ پرتالیوں کے ذریعے بنایا گیا تھا، ڈیاؤ پیلس، ٹی بی کنہا مینشن، سولر کولاکوس ہاؤس، پنجم جیسی وراثتی آرکیٹیکچر کا پتہ چلتا ہے، جو کہ نہ صرف دلچسپ ہیں بلکہ گوا کی تاریخ کا دروں ہیں۔
دیکھو اپنا دیش ویبینار سیریز وزارت سیاحت کے ذریعے الیکٹرانکس و اطلاعاتی ٹیکنالوجی کی وزارت  کے ذریعے تخلیق کردہ نیشنل ای-گورنینس ڈویژن  کے سرگرم تکنیکی تعاون سے پیش کیا جارہا ہے، جس کا مقصد ڈیجیٹل ایکسپیرینس پلیٹ فارم کا استعمال کرتے ہوئے شہریوں کو مؤثر طریقے پر جوڑنا اور سبھی حصص داروں کے ساتھ رابطہ قائم کرنا ہے۔
ویبینار کے سیشنز اب https://www.youtube.com/channel/UCbzIbBmMvtvH7d6Zo_ZEHDA/featured پر اور حکومت ہند کی وزارت سیاحت کے سبھی سوشل میڈیا ہینڈلس پر دستیاب ہیں۔
اگلا دیکھو اپنا دیش ویبینار 28 مئی 2020 کو 1100- 1200 بجے ’نارتھ ایسٹ انڈیا فار دی ایمرسیو ٹریویلرس‘ کے موضوع پر ہوگا۔ رجسٹر کرنے کے لئے https://bit.ly/NorthEastDAD پر کلک کریں۔
صدر جمہوریہ کا سکریٹریٹ
صدر جمہوریہ ہند اپنے آبائی گاؤں پرونکھ کا دورہ کریں گے
صدر جمہوریہ ہند جناب رام ناتھ کووِند دہلی میں صفدر جنگ ریلوے اسٹیشن سے 25 جون کو ایک خصوصی صدارتی ریل گاڑی میں کانپور کے لئے سفر پر روانہ ہوں گے۔ یہ ریل گاڑی کانپور دیہات کے دو مقامات، جھنجھک اور رورا میں رُکے گی جہاں صدر موصوف اسکول کے دنوں کے اپنے دیرینہ احباب اور سماجی خدمت کے شروعاتی دنوں کے اپنے ساتھیوں سے ملاقات کریں گے۔
یہ دو مقامات جہاں ریل گاڑی رُکے گی، صدر جمہوریہ کی پیدائش کے مقام ، کانپور دیہات کے موضع پرونکھ، سے نزدیک ہیں جہاں ان کے اعزاز میں 27جون کو دو تقریبات کا اہتمام کیا جائے گا۔ ریل گاڑی میں سوار ہونے کے ساتھ ہی صدر جمہوریہ کے ، بچپن سے لے کر ملک میں آئینی عہدے پر پہنچنے تک، سات دہائیوں پر محیط ماضی کے سفر کا بھی آغاز ہو جائے گا۔
یہ پہلا موقع ہے جب صدرجمہوریہ کے عہدے پر فائز ہونے کے بعد وہ اپنے آبائی وطن کا دورہ کریں گے۔ حالانکہ وہ اس مقام کا دورہ پہلے کرنا چاہتے تھے، لیکن وبائی مرض کی وجہ سے اس منصوبے کو عملی جامہ نہیں پہنایا جا سکا۔
سفر کے لئے ان کے ذریعہ ریل گاڑی کے انتخاب کا فیصلہ متعدد صدور کے ذریعہ قائم کی گئی اس روایت سے ہم آہنگ ہے جس کے تحت وہ ملک کے مختلف حصوں میں عوام سے رابطہ کاری پیدا کرنے کے لئے ریل گاڑی کے سفر کا انتخاب کیا کرتے تھے۔
ایسا 15 برس کے عرصے کے بعد ہوگا کہ عہدے پر رہتے ہوئے صدر جمہوریہ ریل گاڑی کا سفر کریں گے ۔ آخری مرتبہ ایک صدر نے 2006 میں ریل گاڑی کا سفر کیا تھا، جب ڈاکٹر اے پی جے عبدالکلام انڈین ملٹری اکیڈمی  میں فوجیوں کی پاسنگ آؤٹ پریڈ میں شرکت کے لئے دہلی سے دہرادون کے لئے ایک خصوصی ریل گاڑی میں سوار ہوئے تھے۔
ریکارڈس سے ظاہر ہوتا ہے کہ ملک کے اولین صدر جمہوریہ ڈاکٹر راجیندر پرساد اکثر ریل گاڑی سے سفر کیا کرتے تھے۔ صدر جمہوریہ کا عہدہ سنبھالنے کے فوراً بعد، انہوں نے اپنے بہار دورے کے دوران، ضلع سیوان میں واقع اپنے آبائی وطن زیرادی کا دورہ کیا تھا۔ وہ زیرادی پہنچنے کے لئے صدر کے لئے مخصوص ریل گاڑی میں چھپرا سے سوار ہوئے، جہاں انہوں نے تین دن گزارے۔ انہوں نے ریل گاڑی کے ذریعہ ملک بھر کا سفر کیاتھا ۔
ڈاکٹر پرساد کے جانشینوں نے بھی ملک کے عوام کے ساتھ رابطہ کاری کے لئے ریل گاڑی سے سفر کو ترجیح دی۔
صدر جمہوریہ 28 جون کو، ریاست کی دارالحکومت کے اپنے دو روزہ دورے کے تحت لکھنؤ پہنچنے کے لئے کانپور سینٹرل ریلوے اسٹیشن سے ٹرین میں سوار ہوں گے۔ وہ 29 جون کو خصوصی پرواز کے ذریعہ نئی دہلی واپس لوٹیں گے۔
زراعت اور کاشتکاروں کی فلاح و بہبود کی وزارت
مرکزی وزیر جناب تومر نے انڈین گراس لینڈ اینڈ فوڈر ریسرچ انسٹی ٹیوٹ، جھانسی میں بیج کی ڈبہ بندی اور ذخیرہ کرنے کی سہولت کا افتتاح کیا
زراعت اور کسانوں کی بہبود کے مرکزی وزیر جناب نریندر سنگھ تومر نے انڈین گراس لینڈ اینڈ گراس لینڈ ریسرچ انسٹی ٹیوٹ، جھانسی میں بیج کی ڈبہ بندی اور ذخیرہ کرنے کی سہولت کا افتتاح کیا، جو زرعی تحقیق کی بھارتی کونسل  کے تحت ہے۔ اس موقع پر خواتین کسان کانفرنس کا بھی انعقاد کیا گیا۔
اس موقع پر آئی سی اے آر کے ڈائریکٹر جنرل ڈاکٹر ہمانشو پاٹھک، رانی لکشمی بائی سنٹرل ایگریکلچرل یونیورسٹی، جھانسی کے چانسلر ڈاکٹر پنجاب سنگھ اور وائس چانسلر ڈاکٹر اے کے سنگھ موجود تھے۔ جناب تومر نے انڈین گراس لینڈ اینڈ گراس لینڈ ریسرچ انسٹی ٹیوٹ کے ڈائرکٹر ڈاکٹر امریش چندرا کے ساتھ یونیورسٹی کی تکنیک کا بھی مشاہدہ کیا اور سرگرمیوں کا جائزہ لیا۔ انسٹی ٹیوٹ کے ہیڈکوارٹرس کے علاوہ اس قسم کے بیج کی ڈبہ بندی کے 3 یونٹ دھارواڑ اور سری نگر میں واقع علاقائی تحقیقی مراکز میں لگائے گئے ہیں جن کے لیے وزارت زراعت نے 3.7 کروڑ روپے کی مالی امداد فراہم کی ہے۔ خواتین کسان کانفرنس کے دوران، انسٹی ٹیوٹ/ مراکز پر چلائے جانے والے درج فہرست ذات کے ذیلی منصوبے کے تحت فائدہ اٹھانے والی خواتین کسانوں میں 50 لاکھ روپے کے زرعی آلات تقسیم کیے گئے۔
جناب تومر نے درج فہرست ذات کے ذیلی پروجیکٹ کے ذریعے کسانوں اور خواتین کسانوں کو بااختیار بنانے کے لیے انسٹی ٹیوٹ کی کوششوں کی تعریف کی اور چارے کی فصل کی 300 سے زیادہ اقسام اور انسٹی ٹیوٹ کی طرف سے تیار کی گئی مختلف تکنیکوں کے لیے ادارے کے سائنسدانوں کی تعریف کی۔ انہوں نے ادارے کی مختلف تحقیقات کو زیادہ سے زیادہ کسانوں تک لے جانے پر زور دیا۔ کسانوں کے فائدے کے لیے حکومت ہند کی طرف سے چلائی جا رہی مختلف فلاحی اسکیموں کا ذکر کرتے ہوئے جناب تومر نے ملک میں پانی اور چارے کی مناسب دستیابی کے لیے مزید کوششوں پر زور دیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 53
وزارت دفاع
رکشامنتری جناب راج ناتھ سنگھ نے فرانس کی اپنی ہم منصب کے ساتھ دوسرے سالانہ دفاعی مذاکرات کئے
دونوں فریقوں نے دفاعی تعلقات کو مستحکم اور اسے وسعت دینے پراتفاق کیا
نئی دہلی ، 9اکتوبر :رکشامنتری جناب راج ناتھ سنگھ نے جوان دنوں فرانس کے دورے پرہیں ، فرانس کی اپنی ہم منصب محترمہ فلورنس پارلی کے ساتھ وزارتی سطح کے دوسرے سالانہ دفاعی مذاکرات کئے ۔ یہ مذاکرات کل پیرس میں ہوئے تھے ۔ محترمہ فلورنس پارلی فرانس مسلح افواج کی وزیرہیں ۔
پیرس میں منعقد سالانہ دفاعی مذاکرات کے دونوں وزرأ نے باہمی دفاعی تعاون کے تمام پہلوؤ ں کا مکمل طورپرجائزہ لیا، جو ہندوستان اورفرانس کے درمیان کلیدی شراکت داری کاایک اہم ستون ہیں ۔ دونوں وزرأ نے آپسی مفاد کے عصرحاضرکی علاقائی اور بین الاقوانی پیش رفت کے بارے میں بھی تبادلہ خیال کیا۔ دونوں فریقوں نے دفاعی تعلقات کے ساتھ ساتھ آپریشنل سطح کے مذاکرات کو مزید وسعت دینے کے طورطریقوں پربھی بات چیت کی ۔ دونوں ملکوں نے موجودہ مستقل طورپرہونے والی باہمی مشترکہ مشقوں  کی پیچیدگی اور دائرے کو بڑھانے پربھی اتفاق کیا۔
اس بات کو تسلیم کرتے ہوئے کہ بحرہند خطے میں ہند۔ فرانس شراکت داری مشترکہ اسٹراٹیجک اور سلامتی کے مفادات کو تحفظ دینے اور انھیں فروغ دینے کے لئے اہم ہیں ۔ دونوں وزراءنے ہندوستان بحرہند خطے میں ہند۔ فرانس کے درمیان تعاون کے مشترکہ اسٹراٹیجک ویژن میں ذکرکی گئی کارروائیوں کے نفاذ کو جاری رکھنے پرزوردیا۔ دونوں وزراءنے فریقین کے مضبوط ارادے کے عزم کو بھی دوہرایاتاکہ انسداد دہشت گردی پرباہمی تعاون کو مزید بڑھایاجاسکے ۔
جناب راج ناتھ سنگھ نے 7اکتوبر ، کو 36رافیل جنگی طیاروں میں سے پہلے جنگی طیارے کو سونپے جانے کی تقریب میں شرکت کی ۔ یہ طیارے ہندوستان فرانس سے حاصل کررہاہے ۔
ہندوستانی وفد میں دفاعی سکریٹری جناب اجے کمار وزارت دفاع اور تینوں مسلح افواج کے سینیئرعہدیداربھی شامل تھے ۔
وزارت دفاع
بی آر او نے سیلاسرنگ پروجیکٹ کے تحت کھدائی کا پورا عمل مکمل کرتے ہوئے حتمی دھماکہ کیا
نئی دہلی۔ 22 جنوری سرحدی سڑک کے ڈائریکٹر جنرل  لیفٹیننٹ جنرل راجیو چوہدری نے 22 جنوری 2022 کو نئی دہلی سے ایک ای-تقریب کے ذریعہ980 میٹر طویل سیلاسرنگ ٹنل  کے لیے حتمی دھماکہ کیا ۔ یہ پورے سیلا سرنگ پروجیکٹ کے تحت کھدائی کے عمل کی انتہا کی علامت ہے۔ سرحدی سڑک تنظیم  نے یہ کارنامہ خراب موسم اور شدید برفباری کے درمیان انجام دیا ہے۔
سیلا سرنگ پروجیکٹ اروناچل پردیش کے مغربی کامینگ ضلع میں واقع ہے۔ اس پروجیکٹ کے مکمل ہوجانے کے بعد ، یہ توانگ کو ہر موسم میں رابطہ فراہم کرے گی، جس کے سبب یہ ایک لائف لائن ہوگی۔ اس پروجیکٹ میں دو سرنگ شامل ہیں ۔ پہلی سرنگ 980 میٹر طویل سرنگ ، سنگل ٹیوب ٹنل ہے اور دوسری 1555 میٹرطویل سرنگ ، ٹوئن ٹیوب ٹنل ہے۔سرنگ 2 میں ٹریفک کے لیے ایک دو لین والی ٹیوب اور ہنگامی حالات کے لیے ایک اسکیپ ٹیوب ہے۔ یہ 13,000 فٹ کی بلندی پر تعمیر ہونے والی طویل ترین سرنگوں میں سے ایک ہوگی۔ اس منصوبے میں ٹنل 1 تک سات کلومیٹر تک ایک اپروچ روڈ کی تعمیر بھی شامل ہے، جو بی سی ٹی روڈ سے نکلتی ہے ۔ اس کے علاوہ سرنگ 1 اور سرنگ 2 کو جوڑنے والی 1.3 کلومیٹر کی ایک لنک روڈہے۔
2019 میں وزیر اعظم جناب نریندر مودی نے سیلا سرنگ پروجیکٹ کا سنگ بنیاد رکھا تھا۔ 15 جنوری 2021 کو ڈی جی بی آر کے ذریعہ پہلا دھماکہ کئے جانے کے بعد، سرنگ 1 پر کھدائی کا کام شروع ہوا تھا۔ اس کے بعد، 14 اکتوبر 2021 کو،وزیر دفارع جناب راجناتھ سنگھ نے انڈیا گیٹ سے ایک ای-تقریب کے ذریعہ سرنگ 2 کے دھماکہ کیا تھا ۔ یہ 1,555 میٹر طویل سرنگ 2 کی کھدائی کے کام کے مکمل ہونے کی علامت تھی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-633
(Visitor Counter : 99
امور داخلہ کی وزارت
وزارت داخلہ نے مرکز کے زیر انتظام خطے میں تمام سرکاری عہدوں کے لئے جموں و کشمیر کے باشندوں کو اہل بنانے کے مقصد سے حکم نامہ جاری کیا
نئی دہلی، 4 اپریل 2020، مرکزی وزیر داخلہ نے نئے تشکیل شدہ مرکز کے زیر انتظام خطے جموں و کشمیر میں مرکزی قوانین کے نفاذ کو آسان بنانے کے لئے سابقہ ریاست جموں و کشمیر کے لئے مخصوص ریاستی قوانین میں ترمیم اور انہیں اختیار کئے جانے کےلئے 31 مارچ 2020 کو ایک حکم نامہ جاری کیا تھا۔
وزارت داخلہ نے مرکز کے زیر انتظام خطے میں تمام سرکاری عہدوں کے لئے جموں و کشمیر کے باشندوں کو اہل بنانے کے لئے مزید ایک حکم نامہ جاری کیا ہے۔
Click here to see the 31.03.2020 Gazette Notification 
Click here to see the 03.04.2020 Gazette Notification 
۔۔۔۔۔۔۔۔۔۔۔
م ن۔ا گ۔ن ا۔
U-1477
(
وزیراعظم کا دفتر
گنگا ولاس ہماری ثقافتی جڑوں کے ساتھ جڑنےکا ایک منفرد موقع ہے: پی ایم
وزیر اعظم جناب نریندر مودی نے کہا ہے کہ گنگا ولاس، دنیا کا سب سے طویل دریائی سفر ہماری ثقافتی جڑوں سے جڑنے اور ہندوستان کے تنوع کے خوبصورت پہلوؤں کو دریافت کرنے کا ایک منفرد موقع ہے۔
مرکزی وزیر، سربانند سونووال کے ایک ٹویٹ کا جواب دیتے ہوئے، وزیر اعظم نے ٹویٹ کیا؛
"یہ اپنی ثقافتی جڑوں سے جڑنے اور ہندوستان کے تنوع کے خوبصورت پہلوؤں کو دریافت کرنے کا ایک منفرد موقع ہے۔"
محنت اور روزگار کی وزارت
ای پی ایف او نے کووڈ – 19 کے خلاف جنگ کے لئے ای پی ایف کی نکاسی کے 1.37 لاکھ دعوے 10 دن میں نمٹائے
نئی دہلی،10؍اپریل،ایمپلائز پروویڈینٹ فنڈ آرگنائزیشن  جو کہ وزارت محنت اور روزگار کے تحت ایک آئینی ادارہ ہے ، اس نے کووڈ – 19 کے خلاف جنگ میں نبرد آزما اپنے سبس کرائبرس کی مدد کے لئے ای پی ایف اسکیم میں ترمیم کرکے وضع کئے گئے خصوصی نئے التزام کے تحت پورے ملک میں تقریبا 1.37 لاکھ دعووں پر کارروائی کرتے ہوئے 279.65 کروڑ روپے تقسیم کئے ہیں۔ رقم کی ادائیگی کا عمل قبل ہی شروع ہوگیا ہے۔ اس نظام کے تحت ، جو آج صورت حال ہے، اس میں درخواستوں پر جو کے وائی سی کی شرائط پوری کرتی ہیں، ان پر 72 گھنٹے سے بھی کم عرصے میں کارروائی ہو رہی ہے۔ ایسے ممبران جنہوں نے کسی دوسرے زمرے میں دعوی داخل کیا ہے، وہ بھی کے وائی سی کی شرائط پوری کرنے کی شرط پر پنڈامک فائٹ کے لئے دعوی داخل کرسکتے ہیں۔ ایسے دعوے کو جلد از جلد نمٹانے کی ہر ممکن کوشش کی جارہی ہے۔
کووڈ – 19 وبائی مرض کے خلاف جنگ کے لئے ای پی ایف اسکیم سے خصوصی نکاسی کی گنجائش ہے، جو کہ حکومت کے ذریعے اعلان کردہ پی ایم جی کے وائی اسکیم کا حصہ ہے اور اس سلسلے میں 28 مارچ 2020 کو ای پی ایف اسکیم میں پیرا نمبر 68- ایل  شروع کیا گیا ہے۔ اس گنجائش کے تحت تین ماہ تک کے بیسک ویج اور مہنگائی بھتہ یا ای پی ایف میں ممبر کی جمع رقم کے 75 فیصد تک ، جو بھی کم ہے ، مہیا کرائی جاتی ہے۔ ای پی ایف کے ممبر کم رقم کے لئے بھی درخواست کرسکتے ہیں۔ یہ ایڈوانس ہونے کی وجہ سے اس پر انکم ٹیکس کی تخفیف نہیں ہوگی۔
بڑے پیمانے پر ڈیمانڈ کے پیش نظر ای پی ایف او نے پورے طور پر ایک نیا سافٹ ویئر تیار کیا ہے۔ یہ دعوں کے آن لائن رسپٹ کے اسکریچ اینڈ رسپٹ ماڈل پر تیار کیا گیا ہے اور 24 گھنٹے کے اندر اسے شروع کیا گیا اور 29 مارچ 2020 کو پوری طرح فعال بنا دیا گیا ہے۔ مزید بر آں سوشل ڈسٹینسنگ کے پیش نظر ، جسمانی نقل وحرکت کو کم کرنے کے لئے پیپر لیس شکل میں درخواست دینی ہوتی ہے۔ یہ بھی فیصلہ کیا گیا ہے کہ ایسے تمام ممبران کے معاملے میں ، جنہوں نے ہر طرح سے کے وائی سی شرائط پوری کرلی ہیں ، ان کے معاملے میں سسٹم براہ راست خود طریقے سے دعووں کو نمٹا دے گا۔
کووڈ -19 کے وبائی مرض نے شدید خطرات لاحق کردئے ہیں۔ اس مشکل گھڑی میں رقم کی اشد ضرورت کے پیش نظر ترجیحی بنیاد پر کووڈ -19 کے خلاف جنگ میں پیشگی کارروائی کرنے کا فیصلہ کیا گیا ہے۔
کووڈ – 19 وبائی مرض کے خلاف ایڈوانس حاصل کرنے کے دعوے آن لائن داخل کئے جارہے ہیں۔ جس کی وجہ سے اولین شرط کے طور پر ہر ایک کے لئے ای پی ایف کی رقم حاصل کرنے کے لئے کے وائی سی کرانا ضروری ہے۔ ای پی ایف او نے کے وائی سی کی شرائط کو آسان کرنے اور وبائی مرض کے خلاف جنگ کے لئے ا پنے دعووں کو آن لائن داخل کرنے کے لئے تاریخ پیدائش میں اصلاح کی لچک پیدا کی گئی ہے۔ ای پی ایف او اسی تاریخ پیدائش کو قبول کرے گا جسے سبس کرائبر نے ای پی ایف ریکارڈ میں درج تاریخ پیدائش کی توثیق کے طو رپر آدھار کارڈ میں اپنی تاریخ پیدائش درج کرائی ہے۔ ایسے تمام معاملات ، جن میں تاریخ پیدائش میں تین سال تک کی کمی اور زیادتی ہے، انہیں ای پی ایف او کے ذریعے اب قبول کیا جارہا ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1595
(
شہری ہوابازی کی وزارت
ریاستوں میں شہری ہوا بازی کے بنیادی ڈھانچے کو مضبوط بنانا
جناب جیوتی رادتیہ ایم سندھیا نے تریپورہ اور اتراکھنڈ کے وزرائے اعلی کو خط لکھا
نئی دہلی، یکم ؍ستمبر2021:
شہری ہوا بازی کے مرکزی وزیر جناب جیوتی رادتیہ ایم سندھیا نے تریپورہ اور اتراکھنڈ کے وزرائے اعلیٰ کو خط لکھ کر متعلقہ ریاستوں میں ہوا بازی کے بنیادی ڈھانچے کو مضبوط بنانے کے امور میں تیزی لانے میں ان کی ذاتی مداخلت کی درخواست کی ہے۔ اے اے آئی نے ملک میں ہوائی اڈوں کی ترقی اور توسیع کا کام شروع کیا ہے۔ ملک میں مسافروں کی بڑھتی ہوئی طلب کو پورا کرنے کے لیے اگلے 4-5 برسوں میں 20 ہزار کروڑروپیے خرچ کرنے کا ہدف مقرر کیا ہے۔
تریپورہ کے وزیر اعلی جناب بپلب کمار دیب کو لکھتے ہوئے، جناب سندھیا نے مندرجہ ذیل امور کے حل پر زور دیا جو ریاست میں ہوا بازی کے شعبے سے متعلق مختلف منصوبوں کے نفاذ کو متاثر کر رہے ہیں۔
- رن وے کی توسیع اور ڈوپلر کی انتہائی ہائی فریکوئنسی اومنی رینج  کو منتقل کرنے کے لیے اگرتلہ ایئرپورٹ پر 48 ایکڑ اراضی درکار ہے۔
- مزید یہ کہ کمال پور ہوائی اڈے پر 50.5 ایکڑ اراضی اور کیلاشہر ہوائی اڈے پر 75 ایکڑ اراضی ان ہوائی اڈوں کی ترقی کے لیے عام شہریوں کے سفر کے لیے ہوائی جہاز کے آپریشن  کی ضرورت ہے۔
جناب سندھیا نے اتراکھنڈ کے وزیر اعلی جناب پشکر سنگھ دھامی کی توجہ ان امور پر مبذول کرائی ہے جو ریاست میں ہوا بازی کے شعبے سے متعلق مختلف منصوبوں کے نفاذ کو متاثر کر رہے ہیں۔
- رن وے کی توسیع، نئی ٹرمینل بلڈنگ کے قیام اور دیگر متعلقہ انفراسٹرکچر کے لیے دہرادون میں 243 ایکڑ اراضی درکار ہے۔
- الموڑہ ، ہلدوانی ، ہریدوار ، جوشیمٹھ ، رام نگر ، مسوری ، نینی تال اور دھارچولہ میں ہیلی پورٹس کی ترقی کے لیے، ہر پروجکٹ کے لیے 8.44 کروڑ روپےمختص کئے گئے ہیں۔ ان کو ریاستی حکومت کی طرف سے اپ گریڈ کرنے کی ضرورت ہے۔
- 0.36 کروڑ روپے کی رقم ریجنل ایئر کنیکٹوٹی فنڈ ٹرسٹ  کے لیے VGF شیئر کے طور پر ریاستی حکومت کی جانب سے بقایا ہے جن کی ادائیگی کی جانی ہے۔
شمال مشرقی ریاستوں کی ترقی کی وزارت
میزورم کے ماحولیات، جنگلات اور آب و ہوا کی تبدیلی کے وزیر نے ڈاکٹر جتندر سنگھ سے ملاقات کی
نئی دہلی،2؍اگست2019؍شمال مشرقی خطے کی ترقی  کے وزیر مملکت ، وزیر اعظم کے دفتر، عملہ، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتندر سنگھ نے کہا کہ میزورم کے ترش پھل‘‘عمدگی کے مرکز’’ ، جو لنگلی میں واقع ہے، وہاں اسرائیلی ٹیکنالوجی دستیاب ہے اور یہ ہندوستان میں اپنے طرز کا ایک منفرد ادارہ کے طورپر ابھرا ہے۔ اگر چہ یہ میزورم میں واقع ہے، لیکن پورے شمال مشرقی خطے اور یقینی طورپر پورے ملک کی ضرورتیں پوری کرتا ہے۔یہ مسئلہ اس وقت سامنے آیا جب میزورم کے قانون و انصاف ، پارلیمانی امور ، ٹرانسپورٹ ، ماحولیات، جنگلات اور آب و ہوا کی تبدیلی کے وزیر جناب ٹی جے لالنن تلنگا نے آج یہاں ڈونر کے وزیر ڈاکٹر جتندرسنگھ سے ملاقات کی۔
ڈاکٹر جتندر سنگھ نے ترش پھلوں کے لئے ‘‘عمدگی کے مرکز’’پراطمینان کا اظہار کیا ، جس نے گزشتہ سال سے کام شروع کردیا ہے اور اسرائیل کے اشتراک سے کسانوں کو شجر کاری کے مٹیریلز اور تربیت دینے کا عمل شروع کردیا ہے۔ میزورم کے کچھ افسران نے قبل ہی اسرائیل سے ٹریننگ حاصل کی ہے۔ انہوں نے کہا کہ یہ وزیر اعظم جناب نریندر مودی کی قیادت والی حکومت کی ایک پہل ہے، جس نے حکومت اسرائیل ، میزورم کی ریاستی حکومت اور مرکزی حکومت کے ساتھ سہ فریقی اشتراک شروع کیا ہے، جس میں ڈونر کی وزارت آسانیاں فراہم کرنے والے اور رابطہ کار کا کردار ادا کررہی ہے۔اسرائیل کے ذریعے تکنیکی امداد ، شجر کے مواد اور صلاحیت سازی مہیا کرائی جارہی ہے۔مرکز ترش پھلوں کی پروسیسنگ میں خصوصی طور پر مہارت مہیا کررہا ہے۔
جناب لالنن تلنگا نے 15کروڑ روپے کی تخمینہ لاگت سے سکم کے تلنگسام اور چمفائی میں ایکو سیاحتی پروجیکٹ پر مبنی سماجی تجویز پیش کی۔تجویز میں کہا گیا ہے کہ میزورم چونکہ ہمالیائی خطے کا حصہ اور اس میں کافی صلاحیت ہے، جنہیں ایسے پروجیکٹ کے لئے بروئے کار لایا جاسکتا ہے، جس مقامی آبادی کو فائدہ پہنچے گا۔
میزورم کے وزیر نے ریاستی وزیر کے ذریعے ڈونر وزارت کو پیش کردہ پروجیکٹ تجاویز کی ایک کاپی بھی ڈاکٹر جتندر سنگھ کو پیش کی۔
U: 3588
(Visitor Counter : 54
کامرس اور صنعت کی وزارتہ
چائے بورڈ نے کم معیاری در آمدات پر سخت کارروائی کی ہے
بورڈ نے چائے کے خریداروں سے در آمد شدہ چائے کو دارجلنگ / کانگڑا / آسام  نیل گری  کی چائے کے ساتھ شامل نہ کرنے کی ہدایت دی
سبھی در آمد کنندگان کو یہ ہدایت دی کہ وہ اس بات کو یقینی بنائیں کہ در آمد شدہ چائے کی اصلیت کا ذکر اُن کے سبھی فروخت کی رسیدوں میں کیا جائے اور در آمد شدہ چائے کو خالص بھارت کی چائے کے طور پر پیش نہ کیا جائے
چائے کے سبھی تقسیم کاروں کو گھریلو کھپت کے لئے خالص بھارت کی چائے کے ساتھ سستی اور کم معیاری در آمد شدہ چائے کو نہ ملانے کی ہدایت دی گئی ہے
دارجلنگ چائے کے مینو فیکچررس کو جی آئی شعبے سے باہر سبز پتی کی خرید نہ کرنے کی ہدایت دی گئی
بھارت کی چائے کی پیداوار کے مقابلے میں چائے کی در آمد بہت کم ہے
مرکزی حکومت نے یہ یقینی بنانے کے لئے سخت اقدام کئے ہیں کہ بھارت میں کم معیاری والی چائے کی در آمد اور اس کی تقسیم نہ کی جائے۔ اس سلسلے میں آج ایک نوٹیفکیشن جاری کیا گیا ہے۔ تجارت وصنعت کے وزیر کی ہدایات کے مطابق دارجلنگ جی آئی کی حفاظت کے لئے چائے کی مارکیٹنگ کنٹرول آرڈر، 2003 ، چائے  کنٹرول آرڈر، 2005 کے تحت 11 نومبر 2021 کو چائے بورڈ کے ذریعے 4 سرکلرس جاری کئے گئے ہیں، جن کی تفصیلات نیچے دی گئی ہیں۔
- سبھی در آمد کنندگان کو ہدایت دی گئی ہے کہ وہ اس بات کو یقینی بنائیں کہ در آمد شدہ چائے کی اصلیت کا ذکر ان کی سبھی فروخت کی رسیدوں میں کیا گیا ہو اور در آمد شدہ چائے کو بھارت کی خالص چائے کے طور پر پیش نہیں کیا گیا ہے۔
- چائے کے سبھی تقسیم کاروں کو گھریلو کھپت کے لئے بھارت کی خالص چائے کے ساتھ سستی اور کم معیاری چائے کو نہ ملانے کی ہدایت دی گئی ہے۔
- دارجلنگ چائے کے مینو فیکچررس کو جی آئی شعبے سے باہر سبز پتیوں کی خرید نہ کرنے کی ہدایت دی گئی ہے
- IV. چائے خریداروں کو در آمد شدہ چائے کو دارجلنگ / کانگڑا / آسام  نیل گری  کی چائے کے ساتھ نہ ملانے کی ہدایت دی گئی ہے۔
مذکورہ ہدایات کی تعمیل کو یقینی بنانے کے لئے چائے بورڈ نے خصوصی طور پر نیپال کی چائے کے تقسیم کاروں / در آمد کنندگان کے خلاف یکایک جانچ کی ہے اور جانچ کے لئے نمونے لئے گئے ہیں۔
قابل ذکر ہے کہ چائے کی در آمدات میں اضافے کو نشان زد کرنے والی کچھ رپورٹس سامنے آئی ہیں، جن کا گھریلو چائے کی صنعت پر منفی اثر پڑ رپا ہے۔ یہ حقیقت نہیں ہے۔ کُل چائے کی پیداوار کے مقابلے میں در آمدات کا فیصد عام طور پر 1-2 فیصد کی رینج میں ہے، جس میں ایک بڑی مقدار دو بارہ بر آمدات کے لئے ہوتی ہے اور ان کا گھریلو استعمال نہیں کیا جاتا ہے۔ بھارت میں چائے کی در آمدات کا اہم مقصد قدر میں اضافہ اور ملاوٹ کئے جانے کے بعد دوبارہ انہیں بر آمدات کرنا ہو تا ہے۔ بھارت کے چائے کی پیداوار کے مقابلے میں چائے کی در آمدات بہت کم ہوتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ع ح۔ ق ر
9U-1277
(Visitor Counter : 94
وزارت دفاع
وزیر دفاع راج ناتھ سنگھ، پنے میں فوج کے کھیلوں کے اداروں میں محکمۂ دفاع کے اولمپک میڈل جیتنے والوں کی عزت افزائی کریں گے
اہم سرخیاں :
- سونے کا تمغہ جیتنے والے نیرج چوپڑا اور ٹوکیو اولمپک میں بھارت کی نمائندگی کرنے والے محکمۂ دفاع کے دیگر افراد کے موجود ہونے کی امید ہے۔
- وزیر دفاع اے ایس آئی اور فوجیوں نے اچھے کھلاڑیوں کے ساتھ گفتگو کریں گے۔
- جناب راج ناتھ سنگھ جنوبی کمان کے صدر دفتر کا دورہ کریں گے۔
- فوج کے سربراہ اور فوج کے جنوبی کمانڈر وزیر دفاع کے ہمراہ ہوں گے۔
وزیر دفاع جناب راج ناتھ سنگھ 23 اگست، 2021 کو پنے میں آرمی اسپورٹس انسٹی ٹیوٹ  نے فوج کے اولمپک میں تمغہ حاصل کرنے والے کھلاڑیوں کی عزت افزائی کریں گے۔ امید ہے کہ اس موقعے پر جیولین تھرو میں سونے کا تمغہ جیتنے والے صوبیدار نیرج چوپڑا سمیت حال ہی میں اختتام پذیر ٹوکیو اولمپک میں بھارت کی نمائندگی کرنے والے مسلح افواج کے تمام اہلکار شرکت کریں گے۔ جناب راج ناتھ سنگھ اے ایس آئی کے ہونہار کھلاڑیوں اور فوجیوں کے ساتھ گفتگو کریں گے۔ وہ جنوبی کمان کے صدر دفتر کا بھی دورہ کریں گے۔ وزیر دفاع کے ہمراہ فوج کے سربراہ جنرل ایم ایم نرونے اور جنوبی کمان کے جنرل آفیسر کمانڈنگ ان چیف لیفٹیننٹ جنرل جے ایس ناین بھی ہوں گے۔
بھارتی فوج ، میجر دھیان چند سے لے کر صوبیدار نیرج چوپڑا تک، جنہوں نے بھارت کی کھیلوں کی تاریخ میں اپنا نام سنہرے حروف میں لکھوایا ہے ، بھارتی کھیل کود کی بنیاد رہی ہے ۔ بھارتی فوج کے مشن اولمپک کے پروگرام کو 2001 میں شروع کیا گیا تھا جس کا مقصد کھیلوں کے معیار کو بہتر بنانا اور اولمپک سمیت بین الاقوامی کھیل مقابلوں میں تمغے جیتنے پر توجہ مرکوز کرنا ہے۔
پنے کا اے ایس آئی بھارتی فوج کا ایک عالمی درجے کا کھیلوں کا ادارہ ہے جس نے 34 اولمپک کا تمغہ جیتنے والے، کامن ویلتھ کھیلوں میں 22 تمغہ حاصل کرنے والے اور ایشین گیمس میں 21 تمغہ حاصل کرنے والے اور 6 نوجوانوں کے کھیل مقابلوں تمغہ جیتنے والے اور 13 ارجن ایوارڈ حاصل کرنے والے سمیت مختلف ایورارڈ حاصل کرنے والے شامل ہیں۔ ان کھلاڑیوں کے ذریعے حاصل کردہ کامیابی کو اے ایس آئی کے عملے کی سخت کوششوں سے مربوط کیا جاتا ہے۔
پنے کا اے ایس آئی، مسلح افواج سے تعلق رکھنے والے کھلاڑیوں کو مختلف سائنسی صلاحیت کی شناخت ، سلسلے وار تربیت ، عالمی درجے کی کوچنگ ، کھیل کود کی سائنسی سپورٹ ، بین الاقوامی معلومات اور مسلح افواج ، قومی کھیل کود فیڈریشنوں اور قومی و بین الاقوامی سطحوں پر کھیل کود کی دیگر ایجنسیوں کے ساتھ عالمی سطح کی تربیت اور کوچنگ دی جاتی ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –8163
(Visitor Counter : 162
صدر جمہوریہ کا سکریٹریٹ
پانچ ممالک کے سفیروں نے ہندوستان کے صدر کواپنی اسناد پیش کیں
ہندوستان کی صدر محترمہ دروپدی مرمو نے آج  کو راشٹرپتی بھون میں منعقدہ ایک تقریب میں چاڈ، برونڈی، فن لینڈ، انگولا اور ایتھوپیا کے سفیروں سے اسناد قبول کیں،جنہوں نے اپنی اسناد پیش کیں وہ مندرجہ ذیل ہیں:
1-عزت مآب محترمہ ڈلہ لوسیئن، جمہوریہ چاڈ کی سفیر
2. عزت مآب بریگیڈیئر جنرل الائیس بیزنڈاوی ، برونڈی جمہوریہ کے سفیر
3. عزت مآب جناب کمو لہدیورتا، جمہوریہ فن لینڈ کے سفیر
4. عزت مآب جناب کلیمنٹ پیڈرو فرانسسکو کمنہا، جمہوریہ انگولا کے سفیر
5. عزت مآب جناب ڈیمیک اتنا فو امبولو، فیڈرل ڈیموکریٹک ریپبلک آف ایتھوپیا کے سفیر
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-7174
(Visitor Counter : 46